《追和艮轩俞同年题程一甫诗卷》
元代·方回

人物真高绝，何徒上下床。
转头异今古，翻手变炎凉。
应候禽虫语，知时草树香。
吾曹能不朽，宇宙与俱长。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。